Se traileren til Dune: Part Two

Warner har sluppet den officielle trailer til Dune: Part Two, og her kan man ikke alene se Paul Atraides ‘surfe’ på en kolossal orm. Man får også et glimt af mange af de nye skuespillere, der er kommet med på rollelisten.

Florence Pugh spiller rollen som prinsesse Irulan. En væsentlig karakter fra bøgerne, der ikke nåede med i den første film. En anden væsentlig karakter fra bøgerne er Feyd-Rautha, der også dukker op i Dune: Part Two. Det er den karakter, som Sting spillede i David Lynch-udgaven. Her spilles rollen af Austin Butler, der tidligere har begået sig som Elvis.

Derudover får vi Léa Seydoux at se i rollen som Lady Margot. En karakter, der i Herberts roman, er en ledende figur i det søsterskab, som også Paul Atraides mor er en del af.

Léa Seydoux.

Sidst, men bestemt ikke mindst, er legenden Christopher Walken også med ombord. Han spiller rollen som Emperor Shaddam IV.

Dune: Part Two er, ligesom den første, instrueret af Denis Villeneuve. Filmen er sat til at få premiere i biografer over hele verden den 3. november. Men du kan smugstarte med traileren herunder – og se den første film på HBO Max. Her kan du i øvrigt også se David Lynch-udgaven af Dune fra 1984.

Se traileren til Dune: Part Two