Frank Herberts Dune i ny version henter flere store stjerner til rollelisten

Efter Harry Potter og Lord of the Rings er turen kommet til, at en endnu en enormt kendt og elsket bogserie skal filmatiseres. Denne gang en af Science Fictions største klassikere, Dune. Den originale historie i de første bøger blev allerede tilbage i 1985 filmatiseret med Kyle MacLachlan og Sting i nogle af de bærende roller – og det er tydeligt, at de to nye film der kommer i 2020 får talenterne til at stå i kø. Filmen, der bliver instrueret af Denis Villeneuve (arrival, Bladerunner 2049), har fået flere store skuespillere på rollelisten. Her en oversigt over rollerne som de er fordelt lige nu:

Paul Atreides

Timothée Chalamet
(Lady Bird, Call Me By Your Name, Beautiful Boy)

Baron Harkonnen

Stellan Skarsgård
(Good Will Hunting, Mama Mia, Avengers)

Stilgar

Javier Bardem
(James Bond: Skyfall, No Country for Old Men)

Lady Jessica

Rebecca Ferguson
(Mission: Impossible Rogue Nation, Life)

Rabban Harkonnen

Dave Bautista
(Guardians of the Galaxy, Avengers Infinity War, Blade Runner 2049)

Chani

Zendaya
(Spiderman: Homecoming, Shake it Up)

Leto Atreides

Oscar Isaac
(ikke bekræftet)
(Drive, Inside Llewyn Davis)

Frank Herberts søn er producer

Den kommende film har ingen ringere end Brian Herbert som executive producer. Brian Herbert har fortsat sin fars fortællinger om planeten Dune og husenes kamp for at kontrollere “the Spice” i både prequels og sequels. Sammen med Brian Herbert er også Kevin J. Anderson, hans medforfatter, med på holdet der vil give den 54 år gamle bog nyt liv. Og Herbert har allerede godkendt manuskriptet:

I’m pleased to report that Kevin and I have seen the latest draft of the DUNE screenplay, and it is so good that we made very few comments to Legendary about it. ….
— Brian Herbert (@DuneAuthor) August 2, 2018

Dune rammer biograferne i løbet af 2020 og optagelserne begynder i blandt andet Budapest i løbet af foråret. Hvis du ikke kan vente er der et utal af bøger, du kan give dig i kast med, ligesom filmen fra 1985 faktisk er ganske underholdende – omend effekterne er lidt… Bedagede.

Frank Herberts Dune i ny version henter flere store stjerner til rollelisten